Ֆրանչիսկոս Պապ ակնարկեց ապա Չեզենա քաղաք այցելութեան ուր յիշատակեցինք Պիոս Է Քահանայապետի ծննդեան երրորդ հարիւրամեակը, ու յիշեցինք Պիոս Ը։ «Երկու Հռոմի եպիսկոպոսներ, որոնք առիթ ընծայեցին խորհրդածելու աւետարանութեան ուղեւորութեան մասին» յարեց Նորին Սրբութիւնը ապա խրախուսեց ներկաները, որպէս ժառանգներ այդ երկու աւետարանիչ Հովիւներուն շարունակելու անոնց սկսած ուղեւորութիւնը, վեհանձնօրէն յանձնառու ըլլալով Աւետարանը հռչակելու իրենց հայրենակից քաղաքացիներուն ու գորովով վկայելու զայն։ «Քրիստոնեաները արդարեւ թթխմոր են սիրոյ, եղբայրութեան ու յոյսի» ըսաւ Ֆրանչիսկոս Պապ, ապա խօսեցաւ Պոլոնիա կատարած այցելութեան մասին ուր փակումը կատարուեցաւ Սուրբ Հաղորդութեան Թեմական գիտաժողովին։